《玉蝴蝶 春愁》
明代·叶小鸾

梦破晓风庭院，粉墙花影，睡起恹恹。几日双娥，愁损镜里春尖。

看尽他、莺梭柳线，都织就、雾锦云缣。最难忺。催花小雨，依旧廉纤。

堪怜。韶光淑景，芊芊芳草，寂寂钩帘。燕子归来，花香都向绿琴添。

散闲愁、流红泛去，消酒困、湿翠飞黏。怯春衫。香烘袅袅，袖护掺掺。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。